钦定古今图书集成/明伦汇编/氏族典/第281卷 > 《廖用贤尚友录》 > 汪希旦
## 钦定古今图书集成/明伦汇编/氏族典/第281卷 > 《廖用贤尚友录》 > 汪希旦

按《万姓统谱》：“希旦字周佐，歙人。大观三年登第，历官
知泗州。时剧贼宋江横行，及濛、濠、泗密迩，希旦严为
守备，贼不敢犯。上嘉之，转朝奉郎，直秘阁。会旱蝗，开
廪赈给，蝗不入境，麦生两穗。历知袁、江、舒三州，请祠，
以朝请大夫致仕。”